यूआईडीएआई के बयान में भले बायोमीट्रिक डेटा को सुरक्षित बताया गया हो लेकिन निजता के अधिकार के उल्लंघन से जुड़ी चिन्ताएं सिर्फ बायोमीट्रिक डेटा तक सीमित नहीं. पहचान जाहिर करने वाली सूचनाओं जैसे कि किसी व्यक्ति का नाम, जन्मतिथि, पता, पिनकोड, फोटो, फोन नंबर, ईमेल आदि का सार्वजनिक हो जाना भी निजता के अधिकार के एतबार से कम चिंताजनक बात नहीं. ऐसी जानकारियों के आधार पर ही बहुत से साइबर-क्राइम होते हैं चाहे वह फिशिंग हो या फिर आइडेंटिटी थेफ्ट.